Женската ни щафета третата най-слаба в Оберхоф, триумфираха французойките | 7 Дни Ски
Женската ни щафета третата най-слаба в Оберхоф, триумфираха французойките
7dniski.bg07.01.20181min2290
Щафетата на България завърши на 18-о място от общо 20 отбора в щафетата на 4 по 6 километра за жени от Световната купа по биатлон в германския зимен център Оберхоф.
На трети пост българките бяха затворени с една обиколка. Емилия Йорданова, Стефани Попова, Даниела Кадева и Десислава Стоянова използваха 11 допълнителни патрона, а Кадева влезе в наказателна обиколка.
Франция спечели надпреварата. Ане Бескон, Ане Шевалие, Селия Аймоние и Жюстин Бреза изминаха тресето за 1:12:42.4 часа. Французойките използваха 10 допълнителни патрона, а Шевалие въртя една наказателна обиколка.
На второ място на 32.4 секунди остана щафетата на домакините от Германия. Ванеса Хинц, Денизе Херман, Франциска Пройс и Марен Хамершмид направиха две наказателни обиколки и използваха 13 допълнителни патрона.
На трета позиция завърши квартетът на Швеция на 48.2 секунди с 8 допълнителни патрона и без наказателна обиколка. По-късно днес е щафетата на 4 по 7.5 км за мъже.
ПредишнаДоминацията на Кузмина продължи и в преследването
СледващаШифрин изравни легендата Стенмарк!